b'\n_START_ARTICLE_\nAndreas Carlgren\n_START_PARAGRAPH_\nAndreas Carlgren (s. 8. hein\xc3\xa4kuuta 1958 Upplands-Bro, Ruotsi) on Ruotsin keskustapuolueen poliitikko. 6. lokakuuta 2006 \xe2\x80\x93 29. syyskuuta 2011 h\xc3\xa4n toimi Ruotsin ymp\xc3\xa4rist\xc3\xb6ministerin\xc3\xa4 Fredrik Reinfeldtin hallituksessa._NEWLINE_Carlgren on ollut Keskustapuolueen nuorisoj\xc3\xa4rjest\xc3\xb6n liittopuheenjohtaja vuosina 1984\xe2\x80\x931987, Eker\xc3\xb6n kunnanhallituksen puheenjohtaja (kunnanneuvos) 1990\xe2\x80\x931994, puolueen varapuheenjohtaja 1992\xe2\x80\x932000 ja kansanedustaja 1994\xe2\x80\x931998. Tammikuusta 2000 lokakuuhun 2006 h\xc3\xa4n toimi Ruotsin integraatioviraston (Integrationsverket) johtajana._NEWLINE_Carlgren kertoi vuonna 1995 julkisesti olevansa homoseksuaali. H\xc3\xa4n oli keskustapuolueen ensimm\xc3\xa4inen julkisesti homoseksuaali korkea-arvoinen edustaja. Yhdess\xc3\xa4 Tobias Billstr\xc3\xb6min kanssa h\xc3\xa4n on my\xc3\xb6s Ruotsin ensimm\xc3\xa4inen avoimesti homoseksuaalinen ministeri.'